CELEX: 32000R0304
Language: el
Date: 2000-02-09 00:00:00
Title: Κανονισμός (ΕΚ) αριθ. 304/2000 της Επιτροπής, της 9ης Φεβρουαρίου 2000, για τη θέσπιση μέτρων για την αποκατάσταση του αποθέματος του μπακαλιάρου Gadus morhua στη θάλασσα της Ιρλανδίας (διαίρεση ICES VIIa)

Avis juridique important

|

32000R0304

Κανονισμός (ΕΚ) αριθ. 304/2000 της Επιτροπής, της 9ης Φεβρουαρίου 2000, για τη θέσπιση μέτρων για την αποκατάσταση του αποθέματος του μπακαλιάρου Gadus morhua στη θάλασσα της Ιρλανδίας (διαίρεση ICES VIIa)  

Επίσημη Εφημερίδα αριθ. L 035 της 10/02/2000 σ. 0010 - 0011

ΚΑΝΟΝΙΣΜΟΣ (ΕΚ) αριθ. 304/2000 ΤΗΣ ΕΠΙΤΡΟΠΗΣτης 9ης Φεβρουαρίου 2000για τη θέσπιση μέτρων για την αποκατάσταση του αποθέματος του μπακαλιάρου Gadus morhua στη θάλασσα της Ιρλανδίας (διαίρεση ICES VIIa)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέγεια(1), όπως τροποποιήθηκε τελευταία από τον κανονισμό (ΕΚ) αριθ. 1181/98(2), και ιδίως το άρθρο 15 παράγραφος 1,Εκτιμώντας τα ακόλουθα:(1) Τον Νοέμβριο του 1999, το διεθνές συμβούλιο για την εξερεύνηση της θάλασσας αποφάνθηκε ότι το απόθεμα του μπακαλιάρου Gadus morhua στη Θάλασσα της Ιρλανδίας (ICES VIIa) διατρέχει σοβαρό κίνδυνο εξάντλησης.(2) Κατά τη συνεδρίαση του Συμβουλίου των Υπουργών της 16ης-17ης Δεκεμβρίου 1999, η Επιτροπή και το Συμβούλιο των Υπουργών σημείωσαν την επείγουσα απαίτηση θέσπισης σχεδίου αποκατάστασης για τον μπακαλιάρο Gadus morhua στη Θάλασσα της Ιρλανδίας.(3) Η άμεση απαίτηση είναι να επιτραπεί σε όσο το δυνατόν περισσότερους μπακαλιάρους Gadus morhua να γεννήσουν ωά κατά τη διάρκεια της περιόδου μεταξύ των μέσων Φεβρουαρίου και του τέλους Απριλίου 2000.(4) Ως εκ τούτου, απαιτείται επειγόντως η απαγόρευση της αλιείας του μπακαλιάρου Gadus morhua κατά τη χρονική αυτή περίοδο στη σχετική γεωγραφική περιοχή της Θάλασσας της Ιρλανδίας.(5) Εντούτοις, τα αποθέματα της καραβίδας (Nephrops norvegicus), της γαρίδας και των πλατυψάρων στη Θάλασσα Ιρλανδίας δεν βρίσκονται σε κίνδυνο και είναι σημαντικά από εμπορικής απόψεως. Η απαγόρευση της αλιείας για την προστασία του μπακαλιάρου Gadus morhua θα πρέπει, ως εκ τούτου, να θεσπιστεί κατά τρόπο ώστε να μην μειωθεί σημαντικά η αλιεία της καραβίδας, της γαρίδας και των πλατυψάρων, αλλά να μειωθεί ο κίνδυνος για τον μπακαλιάρο Gadus morhua.(6) Επιπροσθέτως, θα πρέπει να παύσουν να ισχύουν τα μεταβατικά μέτρα για το 2000 που καθορίστηκαν στην υποσημείωση 6 του παραρτήματος Ι του κανονισμού (ΕΚ) αριθ. 850/98 του Συμβουλίου, της 30ής Μαρτίου 1998, για τη διατήρηση των αλιευτικών πόρων μέσω τεχνικών μέτρων για την προστασία των νεαρών θαλάσσιων οργανισμών(3), όπως τροποποιήθηκε τελευταία από τον κανονισμό (ΕΚ) αριθ. 2723/1999(4), τα οποία θα μπορούσαν να επιτρέψουν υψηλά παρεμπίπτοντα αλιεύματα μπακαλιάρου Gadus morhua στη Θάλασσα της Ιρλανδίας (διαίρεση ICES VIIa),ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 11. Κατά την περίοδο μεταξύ 14 Φεβρουαρίου έως 30 Απριλίου 2000, απαγορεύεται η χρήση οποιουδήποτε είδους βενθοπελαγικής τράτας, γρίπου ή ανάλογου συρόμενου διχτυού, οποιουδήποτε είδους απλαδιού δικτυού, μανωμένου δικτυού, διχτυού εμπλοκής ή ανάλογου στάσιμου διχτυού ή οποιουδήποτε αλιευτικού εργαλείου που διαθέτει άγκιστρα στη διαίρεση ICES VIIa, η οποία βρίσκεται:- νοτίως μιας ευθείας γραμμής που σύρεται μεταξύ ενός σημείου επί της ακτής της Βορείου Ιρλανδίας σε 54° 30' Β και ενός σημείου επί της ακτής της Αγγλίας σε 54° 30' Β και- βορείως μιας γραμμής που σύρεται με τη διαδοχική συνένωση με ευθείες γραμμές των εξής γεωγραφικών συντεταγμένων:ένα σημείο επί της ανατολικής ακτής της Ιρλανδίας σε 53° 15' Β53° 15' Β, 05° 00' Δ54° 00' Β, 05° 00' Δ54° 00' Β, 04° 00' Δ53° 30' Β, 04° 00' Δένα σημείο επί της δυτικής ακτής της Αγγλίας σε 53° 30' Β.2. Κατά παρέκκλιση της παραγράφου 1, η χρήση βενθοπελαγικών τρατών με πόρτες στην περιοχή και κατά την περίοδο που αναφέρεται στην εν λόγω παράγραφο επιτρέπεται, υπό τον όρο ότι:α) το μέγεθος ματιών των εν λόγω τρατών κυμαίνεται μεταξύ 70 έως 79 mm ή μεταξύ 80 έως 99 mm·β) δεν διατίθεται κανένας άλλος τύπος αλιευτικού εργαλείου επί του σκάφους·γ) όλες οι βενθοπελαγικές τράτες με πόρτες που διατηρούνται επί του σκάφους διαθέτουν μόνον ένα από τα επιτρεπόμενα μεγέθη ματιών·δ) κανένα άνοιγμα ματιών, άσχετα από τη θέση του σε οποιαδήποτε τέτοια τράτα, δεν διαθέτει μέγεθος μεγαλύτερο των 300 mm·ε) οι εν λόγω τράτες χρησιμοποιούνται μόνον είτε στη μία είτε και στις δύο από τις ακόλουθες περιοχές:i) μια περιοχή που εσωκλείεται από τη διαδοχική συνένωση με ευθείες γραμμές των εξής γεωγραφικών συντεταγμένων:53° 30' Β, 05° 30' Δ53° 30' Β, 05° 20' Δ54° 20' Β, 04° 50' Δ54° 30' Β, 05° 10' Δ54° 30' Β, 05° 20' Δ54° 00' Β, 05° 50' Δ54° 00' Β, 06° 10' Δ53° 45' Β, 06° 10' Δ53° 45' Β, 05° 30' Δ53° 30' Β, 05° 30' Δii) μια περιοχή που εσωκλείεται από τη διαδοχική συνένωση με ευθείες γραμμές των εξής γεωγραφικών συντεταγμένων:54° 00' Β, 03° 50' Δ54° 00' Β, 03° 20' Δ54° 30' Β, 03° 40' Δ54° 30' Β, 03° 50' Δ54° 20' Β, 04° 00' Δ54° 00' Β, 03° 50' Δ.Επιπροσθέτως, τα αλιεύματα που διατηρούνται επί του σκάφους και τα οποία αλιεύονται με βενθοπελαγικές τράτες με πόρτες είτε στη μία είτε και στις δύο από τις γεωγραφικές περιοχές που αναφέρονται στα σημεία i) και ii) δεν επιτρέπεται να εκφορτώνονται, εφόσον η ποσοστιαία σύνθεσή τους δεν πληροί τους όρους που καθορίζονται στο παράρτημα Ι του κανονισμού (ΕΚ) αριθ. 850/98 σε σχέση με συρόμενα εργαλεία μεγέθους ματιών μεταξύ 70 έως 79 mm.3. Κατά παρέκκλιση της παραγράφου 1, η χρήση δοκοτρατών εντός της περιοχής και κατά την περίοδο που αναφέρεται στην εν λόγω παράγραφο επιτρέπεται υπό τον όρο ότι:α) διαθέτουν μέγεθος ματιών μεταξύ 16 έως 31 mm ή μέγεθος ματιών ίσο ή μεγαλύτερο από 80 mm·β) χρησιμοποιούνται μόνον εντός του τμήματος της περιοχής που αναφέρεται στην παράγραφο 1, ανατολικά των 05° 30' Δ.Άρθρο 2Η υποσημείωση 6 του παραρτήματος Ι του κανονισμού (ΕΚ) αριθ. 850/98 δεν εφαρμόζεται στη διαίρεση ICES VIIa.Άρθρο 3Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από τις 30 Απριλίου 2000.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 9 Φεβρουαρίου 2000.Για την ΕπιτροπήFranz FISCHLERΜέλος της Επιτροπής(1) ΕΕ L 389 της 31.12.1992, σ. 1.(2) ΕΕ L 164 της 9.6.1998, σ. 1.(3) ΕΕ L 125 της 27.4.1998, σ. 1.(4) ΕΕ L 328 της 22.12.1999, σ. 9.